Toeskouer (13) vir rassisme ondersoek | Netwerk24
Toeskouer (13) vir rassisme ondersoek
10 Desember 2019 09:19
Spurs se Son Heung-Min vier Saterdag sy doel teen Burnley. Foto: Getty Images
Toesighouers by die stadion het opgemerk hoe die ondersteuner, wat deur 'n voog vergesel was, die beweerde gebaar maak in Burnley se Engelse Premierliga-nederlaag met 0-5. Die klub het bevestig die tiener word deur die plaaslike polisie ondersoek.
Son, 'n Suid-Koreaan wat verlede week as Asië se Internasionale Speler van die Jaar aangewys is, het in die eerste helfte 'n uitstekende individuele doel aangeteken.
"Burnley-sokkerklub sal die tiener en sy gesin kontak. Ons plan is om 'n gepaste opvoedkundige program op hom af te dwing, wat uitgevoer sal word in oorleg met Kick It Out en Burnley FC in die gemeenskap," sê die klub in 'n verklaring.
Kick It Out is in 1993 gestig om kwessies soos rassisme en diskriminasie in Engelse sokker te hanteer.
"Burnley-sokkerklub herhaal sy beleid dat hy geen vorm van diskriminasie duld nie. Ons sal voortgaan in ons samewerking met die owerhede om te help om die groeiende probleem van diskriminasie in sokker te beveg."
Twee toeskouers is Sondag by Brighton & Hove Albion se Amex-stadion uitgegooi, in hegtenis geneem en later vrygelaat deur die Sussex-polisie vir homofobiese uitlatings in die gelykopuitslag met 2 elk teen Wolverhampton Wanderers.